ROK 1993

UZNESENIE vlády SR:   447          zo dňa:  22.6.1993     úloha: D2
Gestor na úrovni vlády SR:             Členovia vlády, predsedovia ostatných ÚOŠS
Termín:                                              bez termínu

TEXT úlohy:
Zabezpečiť vykonávanie Zmluvy po nadobudnutí jej platnosti.
(uzn. k návrhu Zmluvy medzi SR a Ukrajinou o spoločných štátnych hraniciach)

Odôvodnenie:
MF SR navrhuje úlohu zrušiť, pretože záväzky zo Zmluvy nie sú v kompetencii MF SR.  

UZNESENIE vlády SR:   576          zo dňa:  17.8.1993     úloha:  C4
Gestor na úrovni vlády SR:             Ministri, predsedovia ostatných ÚOŠS
Termín:                                              od1.10.1993 a trvale

TEXT úlohy:                                      
Zabezpečiť odosielanie hlásení o plnení uznesení vlády SR v uvedenom elektronickom formáte podľa metodických pokynov spracovaných Úradom vlády SR.

Odôvodnenie:
MF SR navrhuje úlohu zrušiť, pretože je duplicitná s úlohou B.2 uznesenia vlády SR č. 512 zo dňa 13.6.2001 k návrhu rokovacieho poriadku vlády SR a smernice na prípravu a predkladanie materiálov na rokovanie vlády SR.

ROK 1994

UZNESENIE vlády SR:   839          zo dňa:  16.8.1994     úloha:  C1b
Gestor na úrovni vlády SR:             Ministri, predsedovia ostatných ÚOŠS a inštitúcie
                                                            uvedených v časti A bod 4
Termín:                                              trvale 

TEXT úlohy:
Zvýšiť účinnosť vlastného kontrolného systému hospodárenia s prostriedkami štátneho rozpočtu, výsledky rezortnej kontroly hospodárenia s prostriedkami prerokúvať pravidelne polročne na poradách vedenia, pritom postihovať prípady nesprávneho a nehospodárneho použitia pridelených rozpočtových prostriedkov; správu o výsledkoch kontroly vrátane vykonaných rozpočtových opatrení predkladať pravidelne predsedovi Najvyššieho kontrolného úradu SR.

Odôvodnenie:
Úloha bola prijatá k materiálu „Návrh opatrení vlády SR k výsledkom kontroly hospodárenia s prostriedkami štátneho rozpočtu za rok 1993 vykonanej NKÚ SR v 22 inštitúciách a orgánoch štátnej správy v období od januára do mája 1994“. Z nej vyplynula povinnosť pre MF SR predkladať pravidelne polročne predsedovi NKÚ SR správu o výsledkoch rezortnej kontroly hospodárenia s prostriedkami štátneho rozpočtu. Od 1. januára 2002 nadobudol účinnosť zákon NR SR č. 502/2001 Z.z. o finančnej kontrole a vnútornom audite a o zmene a doplnení niektorých zákonov. Tento zákon upravuje základné pravidlá, ciele a spôsob vykonávania finančnej kontroly vykonávanej podľa tohto zákona a osobitných zákonov a vnútorného auditu, ktoré sú súčasťou jednotného a komplexného systému finančného riadenia zabezpečujúceho dodržiavanie všeobecne záväzných právnych predpisov a dodržiavanie hospodárnosti, efektívnosti a účinnosti pri hospodárení s verejnými prostriedkami a vlastnými prostriedkami orgánu verejnej správy ako aj pri činnostiach orgánu verejnej správy. Zákon taktiež podrobnejšie upravuje pôsobnosť MF SR a ostatných orgánov verejnej správy v oblasti finančnej kontroly a vnútorného auditu. Podľa § 6 ods. 4 zákona NR SR č. 502/2001 Z.z. o finančnej kontrole a vnútornom audite a o zmene a doplnení niektorých zákonov sú orgány verejnej správy (ústredný orgán, iný orgán štátnej správy, obec, vyšší územný celok, rozpočtová organizácia, príspevková organizácia, právnická osoba prostredníctvom ktorej sa poskytujú prostriedky Európskych spoločenstiev a iná právnická osoba zriadená osobitným predpisom na plnenie úloh vo verejnom záujme) povinné vypracovať  ročnú správu o  výsledkoch finančných kontrol, v ktorej uvedú najmä údaje o počte vykonaných kontrol, kontrolných zisteniach a opatreniach na nápravu zistených nedostatkov a zaslať ju MF SR do konca februára za predchádzajúci kalendárny rok. Uvedené považujeme za duplicitné s úlohou  C.1.b. z uznesenia vlády SR č. 839 zo dňa 16.8.1994 a preto MF SR navrhuje úlohu zrušiť.

ROK 1995

UZNESENIE vlády SR:   94          zo dňa:  21.2.1995     úloha:  C1c
Gestor na úrovni vlády SR:           Minister financií
Termín:                                            bez termínu

TEXT úlohy:
Štvrťročne predkladať vláde ukazovatele pre monitorovací systém, ktoré budú predkladané Európskej komisii.

Odôvodnenie:
MF SR navrhuje úlohu zrušiť, nakoľko MF SR neeviduje záväzok voči ES.

UZNESENIE vlády SR:   152          zo dňa:  14.3.1995     úloha: D2
Gestor na úrovni vlády SR:             Minister dopravy, pôšt a telekomunikácií
Termín:                                              bez termínu

TEXT úlohy:
V spolupráci s ministrom zahraničných vecí, predsedom vlády a ministrom financií a ministrom vnútra po nadobudnutí platnosti Dohody zabezpečiť jej vykonávanie.
(uzn. k návrhu Dohody medzi vládou SR a vládou Chorvátskej republiky o medzinárodnej cestnej preprave osôb a nákladov)

Odôvodnenie:
CR SR zabezpečuje plnenie úloh v oblasti colnej problematiky vyplývajúcich z Dohody medzi vládou SR a vládou Chorvátskej republiky o medzinárodnej cestnej preprave osôb od 19.7.1996 keď bola zverejnená v Zbierke zákonov v čiastke 40.
MF SR navrhuje úlohu zrušiť, nakoľko sa jedná o rutinné plnenie úloh vyplývajúcich z Dohody.

UZNESENIE vlády SR:   170          zo dňa:  21.3.1995     úloha:  C1 12
Gestor na úrovni vlády SR:             Minister hospodárstva
                                                            v spolupráci s CSŠ SR, NBS, Ústrednou colnou správou
                                                            MF SR
Termín:                                              konkrétne správy polročne počínajúc augustom 1995

TEXT úlohy:
Uložiť Stálej komisii pre podporu exportu pri MH SR pripravovať a navrhovať opatrenia zahraničnoobchodnej politiky, ktoré v súlade s princípmi Svetovej obchodnej organizácie (WTO) podporia proexportnú orientáciu, reštrukturalizáciu ekonomiky, ako aj ochranu slovenského spotrebiteľa. Materiály pripravovať vo väzbe na vývoj obchodnej a platobnej bilancie.

Odôvodnenie:
MF SR sa podieľa na príprave závažných materiálov predkladaných na rokovanie vlády SR, ktoré majú väzbu na vývoj obchodnej a platobnej bilancie SR, a to aj formou prípravy návrhov legislatívnych noriem, pri príprave zón voľného obchodu a pod. Uvedené sa uskutočňuje na základe viacerých uznesení vlády SR. Zároveň uvádzame, že MF SR nemôže uložiť Stálej komisii pre podporu exportu pri MH SR žiadnu úlohu. Z uvedeného dôvodu MF SR navrhuje úlohu zrušiť.

UZNESENIE vlády SR:   521          zo dňa:  11.7.1995     úloha:  B1
Gestor na úrovni vlády SR:             Minister financií
Termín:                                              nadväzne na uzatvorenie rokovaní expertných skupín

TEXT úlohy:
Pripraviť na podpis Dohodu medzi vládou SR a vládou Cyperskej republiky o podpore a vzájomnej ochrane investícií.

Odôvodnenie:
K Dohode medzi vládou SR a vládou Cyperskej republiky o podpore a vzájomnej ochrane investícií sa uskutočnilo jedno kolo expertných rokovaní (november 1995). V rokoch 1996-1999 prebiehala k zneniu dohody korešpondencia medzi zmluvnými stranami. Cyperská strana nereagovala na pripomienky slovenskej strany z augusta 1999, a preto táto dohoda nebola zahrnutá do plánu príprav zmlúv na rok 2000 a ani 2001. Vo februári 2001 zaslali svoj návrh dohody a požiadali o obdržanie slovenského stanoviska k ich návrhu dohody. Na túto korešpondenciu slovenská strana prostredníctvom MZV SR odpovedala v tom zmysle, že predmetná dohoda nebola zahrnutá do harmonogramu prípravy investičných dohôd v strednodobom časovom horizonte. MF SR navrhuje úlohu zrušiť.

UZNESENIE vlády SR:   916          zo dňa:  5.12.1995     úloha:  D3
Gestor na úrovni vlády SR:             Minister financií, minister hospodárstva
Termín:                                              bez termínu

TEXT úlohy:
Zabezpečiť plnenie záväzkov vyplývajúcich zo Záručnej zmluvy.

Odôvodnenie:
Nakoľko povinnosť plnenia záväzkov zo strany ručiteľa (MF SR) v prípade, že dlžník nie je schopný uhradiť záväzky podľa úverovej zmluvy vyplýva priamo z ustanovení ručiteľskej zmluvy, je uvedená úloha duplicitná. MF SR navrhuje preto zrušenie uznesenia. Informácia o stave prevzatých štátnych záruk je predkladaná vláde SR 2 x ročne v rámci „Správy o prevzatých štátnych zárukách a o stave vymáhania pohľadávok z realizovaných štátnych záruk“ v termínoch máj a október.

ROK 1996

UZNESENIE vlády SR:   302          zo dňa:  30.4.1996     úloha:  B1
Gestor na úrovni vlády SR:             Minister financií
Termín:                                              bez termínu

TEXT úlohy:
Doriešiť pri spracovaní návrhu štátneho rozpočtu na rok 1997 a na ďalšie roky financovanie prác súvisiacich s preventívnymi opatreniami v lesoch formou príspevku do Štátneho fondu zveľaďovania lesa SR podľa možností štátneho rozpočtu.

Odôvodnenie:
Štátny fond zveľaďovania lesa SR bol zrušený zákonom č. 553/2001. Výdavky kapitoly MP SR počnúc rokom 2000 sú súčasťou programového rozpočtovania, v rámci ktorého uvoľnenie finančných prostriedkov na realizáciu tejto úlohy je v kompetencii MP SR v súlade so schváleným zákonom o ŠR na príslušný rok. MF SR navrhuje úlohu zrušiť.

UZNESENIE vlády SR:   565          zo dňa:  27.8.1996     úloha:  C2
Gestor na úrovni vlády SR:             Členovia vlády, predsedovia ostatných ÚOŠS
Termín:                                              bez termínu

TEXT úlohy:
V rozsahu svojich kompetencií zabezpečovať prispievanie ku kategóriám ekonomických a finančných štatistických údajov ustanovených v Špeciálnom štandarde MMF pre uvoľňovanie údajov.

Odôvodnenie:
MF SR navrhuje úlohu zrušiť. V termíne od 14.-29. marca 2001 sa konala na Slovensku multisektorová štatistická misia MMF. Cieľom misie bolo preskúmať slovenské štatistické systémy a navrhnúť zlepšenia v hlavných oblastiach makroekonomickej štatistiky – menovite národných účtov, cien a štatistiky vládnych financií, menovej štatistiky a štatistiky platobnej bilancie. V záverečnej správe misia okrem iného skonštatovala, že v oblasti šírenia údajov Slovenská republika spĺňa špecifikácie Špeciálneho štandardu o šírení údajov (SDDS) v oblasti rozsahu, periodicity a včasnosti údajov a pre šírenie kalendára predstihového zverejňovania. Národná sumárna stránka je prepojená na Štandardnú prezentačnú tabuľku údajov krajiny a je pravidelne aktualizovaná.

UNESENIE vlády SR:   566          zo dňa:  27.8.1996     úloha:  B1
Gestor na úrovni vlády SR:          Minister financií, minister pôdohospodárstva
Termín:                                           každoročne pri návrhu rozpočtu

TEXT úlohy:
V nadväznosti na disponibilné zdroje štátneho rozpočtu a iné finančné zdroje hľadať možnosti a vytvárať podmienky na realizáciu Projektu rozvoja lesníctva v SR.

Odôvodnenie:
Výdavky kapitoly MP SR počnúc rokom 2000 sú súčasťou programového rozpočtovania, v rámci ktorého uvoľnenie finančných prostriedkov na realizáciu tejto úlohy je v kompetencii MP SR v súlade so schváleným zákonom o ŠR na príslušný rok. MF SR navrhuje úlohu zrušiť.

UZNESENIE vlády SR:   775          zo dňa:  19.11.1996     úloha:  B2
Gestor na úrovni vlády SR:             Členovia vlády
Termín:                                              bez termínu

TEXT úlohy:
Zabezpečiť plnenie úloh uvedených v konkrétnych krokoch na realizáciu záverov predsedu spoločného zasadnutia výborov CIME/CMIT a SR.

Odôvodnenie:
Vzhľadom na to, že uložením ratifikačnej listiny o pristúpení SR ku Konvencii OECD u francúzskej vlády sa dňa 14.12.2000 SR stala členom OECD, MF SR navrhuje úlohu zrušiť,  nakoľko sa úloha týkala prístupového procesu.

UZNESENIE vlády SR:   810          zo dňa:  26.11.1996     úloha:  C5
Gestor na úrovni vlády SR:             Ministri, predsedovia ostatných ÚOŠS
Termín:                                              trvale

TEXT úlohy:
Zabezpečovať cez sieť GOVNET v rámci www informačného podsystému príslušného ústredného orgánu štátnej správy SR bezodkladné vystavovanie schválených koncepcií a projektov.

Odôvodnenie:
Citovaná úloha korešponduje s ustanovením § 5 ods. 5 zákona NR SR č. 211 o slobode informácií. „Ministerstvá, ostatné ústredné orgány štátnej správy a orgány miestnej štátnej správy zverejňujú materiály programového, koncepčného a strategického charakteru a texty navrhovaných právnych noriem po ich uvoľnení na medzirezortné pripomienkové konanie.“. Vzhľadom k tomu, že vystavovanie materiálov je zabezpečené zákonom, MF SR považuje predmetnú úlohu za duplicitnú a navrhuje ju zrušiť.

UZNESENIE vlády SR:   882          zo dňa:  17.12.1996     úloha:  C1
Gestor na úrovni vlády SR:             Podpredseda vlády a minister financií, minister
                                                            hospodárstva
Termín:                                              bez termínu

TEXT úlohy:
Zabezpečiť vykonávanie Dohody po nadobudnutí jej platnosti.
(uzn. k návrhu Dohody medzi vládou SR a vládou ČR, ktorou sa mení ustanovenie Čl.1 Dohody medzi vládou SR a vládou ČR o pravidlách pôvodu tovaru a metódach administratívnej spolupráce zo dňa 22.2.1993)

Odôvodnenie:
Nový protokol týkajúci sa definície pojmu pôvodné výrobky a metód administratívnej spolupráce Dohody medzi vládou SR a vládou ČR o pravidlách pôvodu sa v pôsobnosti colnej správy SR uplatňoval od 1.1.1997. Vzhľadom na neaktuálnosť z dôvodu podpísania novej dohody dňa 13.12.2001 s platnosťou od 1.1.2002 (uznesenie vlády SR č. 1174 zo dňa 13.12.2001), ktorá nahrádza pôvodnú dohodu z 22.2.1993 v znení neskorších zmien a doplnení, MF SR navrhuje úlohu zrušiť.

UZNESENIE vlády SR:   888          zo dňa:  17.12.1996     úloha:  B1
Gestor na úrovni vlády SR:             Ministri, predsedovia ostatných ÚOŠS
Termín:                                              priebežne

TEXT úlohy:
Zabezpečiť vykonanie navrhovaných opatrení z predkladaného materiálu v rámci pripravených legislatívnych dokumentov.
(uzn. k návrhu systému organizácie a riadenie investičnej činnosti vrátane výkonu štátnej expertízy)

Odôvodnenie:
MF SR navrhuje úlohu zrušiť, nakoľko Ministerstvo financií SR od 1.1.2000 už nie je výkonným účastníkom expertízneho konania.

ROK 1997

UZNESENIE vlády SR:   53           zo dňa:  21.1.1997     úloha:  C1
Gestor na úrovni vlády SR:            Podpredseda vlády a minister financií, minister 
                                                                       zahraničných vecí, minister vnútra, minister dopravy,
                                                           pôšt a telekomunikácií, minister obrany
Termín:                                             bez termínu

TEXT úlohy:
Zabezpečiť ďalšie vykonávanie Dohody v rámci svojej pôsobnosti aj pre SFOR.
(uzn. k správe o uplatňovaní Dohody medzi vládou SR a NATO o vykonávacích dohodách o prechode ozbrojených síl (zmena IFOR na SFOR)

Odôvodnenie:
MF SR navrhuje dotknuté uznesenie zrušiť, nakoľko uvedená dohoda sa aplikuje v plnom rozsahu bez problémov vo všetkých druhoch dopravy.

UZNESENIE vlády SR:   143          zo dňa:  25.2.1997     úloha:  B2
Gestor na úrovni vlády SR:             Minister financií
Termín:                                              bez termínu

TEXT úlohy:
V spolupráci s ministrom kultúry a ministerkou školstva zabezpečiť vykonávanie Dohody a Protokolu po nadobudnutí platnosti pre Slovenskú republiku.
(uzn. k návrhu na prístup SR k Dohode o dovoze materiálov vzdelávacieho, vedeckého či kultúrneho charakteru a Protokolu k Dohode o dovoze materiálov vzdelávacieho, vedeckého či kultúrneho charakteru.

Odôvodnenie:
Príslušné ustanovenia a prílohy Dohody a Protokolu boli pretransformované do zákona č. 238/2001 Z.z. Colný zákon, konkrétne do § 219 – § 231, čím je zabezpečené plnenie tejto úlohy. Vzhľadom na uvedené, MF SR navrhuje zrušenie dotknutého uznesenia.

UZNESENIE vlády SR:   144          zo dňa:  25.2.1997     úloha:  B2
Gestor na úrovni vlády SR:             Minister financií
Termín:                                              bez termínu

TEXT úlohy:
V spolupráci s ministrom kultúry a ministerkou školstva zabezpečiť vykonávanie Dohody po nadobudnutí platnosti pre SR.
(uzn. k návrhu na prístup SR k Dohode o uľahčení medzinárodného obehu obrazových a zvukových materiálov vzdelávacieho, vedeckého a kultúrneho charakteru)

Odôvodnenie:
Príslušné ustanovenia Dohody boli pretransformované do zákona č. 238/001 Z.z. Colný zákon, konkrétne do § 219 - § 231, čím je zabezpečené plnenie tejto úlohy. Vzhľadom na uvedené, MF SR navrhuje zrušenie dotknutého uznesenia.

UZNESENIE vlády SR:   254          zo dňa:  8.4.1997     úloha:  G1
Gestor na úrovni vlády SR:             Minister financií, minister hospodárstva
Termín:                                              v roku 1997 a trvale

TEXT úlohy:
Pripravovať návrhy medzivládnych dohôd v teritóriách prioritného záujmu:
-	o obchodno-hospodárskej spolupráci
-	o podpore a ochrane investícií
-	o zabránení dvojakého zdanenia.

Odôvodnenie:

1)	Úlohu G.1 z uznesenia vlády SR č. 254 zo dňa 8.4.1997 MF SR navrhuje zrušiť, pretože prípravu a uzatváranie medzivládnych dohôd o podpore a vzájomnej ochrane investícií a medzivládnych zmlúv o zabránení dvojakého zdanenia MF SR, ako gestor, každoročne priebežne zabezpečuje. Teritóriá prioritného záujmu sú každoročne vymedzené materiálom „Postup prípravy medzinárodných zmlúv o podpore a vzájomnej ochrane investícií a o zamedzení dvojitého zdanenia medzi Slovenskou republikou a príslušnými štátmi“ schváleným 151. PV MF SR dňa 14.2.2002 a v strednodobom časovom horizonte materiálom „Harmonogram prípravy medzinárodných zmlúv o podpore a vzájomnej ochrane investícií a o zamedzení dvojitého zdanenia medzi SR a príslušnými štátmi prioritne do roku 2003“ schváleným 127. PV MF SR dňa 21.6.2001. Predmetný harmonogram bol pripomienkovaný MZV SR a MH SR. Ministerstvo zahraničných vecí SR je o príprave vyššie uvedených zmlúv každoročne oficiálne informované listom ministra financií.

2)	Návrhy medzivládnych dohôd o zabránení dvojakého zdanenia i ďalšie medzivládne zmluvy sa pripravujú na základe prioritného záujmu SR, ktorý  každoročne aktualizuje vláda SR na základe materiálu MZV SR. Z toho dôvodu nie je potrebné ďalšie sledovanie plnenia predmetnej úlohy prostredníctvom uznesenia vlády.

UZNESENIE vlády SR:   267          zo dňa:  15.4.1997     úloha:  B2
Gestor na úrovni vlády SR:             Ministri, predsedovia ostatných ÚOŠS
Termín:                                              priebežne

TEXT úlohy:
Priebežne posudzovať možnosti presunu kompetencií z orgánov miestnej štátnej správy na obce, v odôvodnených prípadoch pripraviť návrhy projektov na presun a predložiť ich spolu so stanoviskom Ministerstva financií SR ministrovi vnútra a na rokovanie vlády.

Odôvodnenie:
MF SR navrhuje úlohu zrušiť, nakoľko je z dôvodu nerealizovania reformy verejnej správy a prenosu kompetencií z orgánov miestnej štátnej správy na obce v roku 1997 neaktuálna.

UZNESENIE vlády SR:   387          zo dňa:  27.5.1997     úloha:  D1
Gestor na úrovni vlády SR:             Minister dopravy, pôšt a telekomunikácií, podpredseda
                                                            vlády a minister financií
Termín:                                              do 30 dní od podpísania príslušnej finančnej zmluvy 
                                                            o vládnom úvere

TEXT úlohy:
Uzavrieť medzirezortné zmluvy zabezpečujúce plnenie podmienok čerpania a splácania vládnych úverov od bánk, vrátane návratnosti poskytnutých úverov.

Odôvodnenie:
Vzhľadom na skutočnosť, že model financovania výstavby diaľnic z roku 1997 už nie je aktuálny, MF SR navrhuje zrušenie uznesenia.

UZNESENIE vlády SR:   899          zo dňa:  16.12.1997     úloha:  D2
Gestor na úrovni vlády SR:             Minister financií, minister hospodárstva, minister
                                                            pôdohospodárstva
Termín:                                              bez termínu

TEXT úlohy:
Zabezpečiť vykonávanie Doplnkového protokolu č. 6 k CEFTA v rámci svojej pôsobnosti.
(uzn. k návrhu na uzavretie Doplnkového protokolu č. 6 k Stredoeurópskej dohode o voľnom obchode)

Odôvodnenie:
Doplnkový protokol č. 6 k Stredoeurópskej dohode o voľnom obchode sa vykonáva od 1.4.1998. Vzhľadom na to, že preferenčné colné sadzby boli prevzaté do nariadenia vlády SR č. 108/2002 Z.z.,  MF SR navrhuje úlohu zrušiť.

ROK 1998

UZNESENIE vlády SR:   451          zo dňa:  7.7.1998     úloha:  B2
Gestor na úrovni vlády SR:             Minister vnútra, minister financií, minister práce,
                                                            sociálnych vecí a rodiny, minister dopravy, pôšt 
                                                            a telekomunikácií, minister hospodárstva, minister
                                                            kultúry, minister školstva, minister pôdohospodárstva,
                                                            minister životného prostredia, minister zdravotníctva,
                                                            minister výstavby a regionálneho rozvoja, predseda
                                                            Úradu geodézie, kartografie a katastra SR, predseda
                                                            Úradu pre stratégiu rozvoja SVaT SR, vedúci Úradu
                                                             vlády SR
Termín:                                               priebežne
                                                             Úloha bude vyhodnocovaná ročne k 31. máju v správe
                                                             o činnosti krajských úradov a okresných úradov za
                                                             predchádzajúci rok

TEXT úlohy:
Pri vydávaní smerníc a pokynov ministerstiev a ostatných ústredných orgánov štátnej správy SR postupovať podľa uznesenia č. 578/1990 k návrhu na zriadenie a vydávanie Vestníka vlády SR a na zabezpečenie koordinácie prípravy a vydávania smerníc ministerstiev a iných ústredných orgánov štátnej správy SR určených orgánom miestnej štátnej správy.

Odôvodnenie:
Ústredné orgány štátnej správy pri vydávaní smerníc, ktoré sa dotýkajú činnosti orgánov miestnej štátnej správy uverejňujú tieto vo Vestníku vlády SR a v ďalších vestníkoch vydávaných príslušnými ústrednými orgánmi a orgánmi miestnej štátnej správy, naviac uznesenia vlády sa sledujú od 1.1.1995. Vzhľadom na uvedené, nie je potrebné ďalšie sledovanie plnenia predmetnej úlohy prostredníctvom uznesenia vlády SR a MF SR navrhuje úlohu zrušiť.

UZNESENIE vlády SR:   451          zo dňa:  7.7.1998     úloha:  B3
Gestor na úrovni vlády SR:             Minister vnútra, minister financií, minister práce,
                                                            sociálnych vecí a rodiny, minister dopravy, pôšt 
                                                            a telekomunikácií, minister hospodárstva, minister
                                                            kultúry, minister školstva, minister pôdohospodárstva,
                                                            minister životného prostredia, minister zdravotníctva,
                                                            minister výstavby a regionálneho rozvoja, predseda
                                                            Úradu geodézie, kartografie a katastra SR, predseda
                                                            Úradu pre stratégiu rozvoja SVaT SR, vedúci Úradu
                                                             vlády SR
Termín:                                               priebežne
                                                             Úloha bude vyhodnocovaná ročne k 31. máju v správe
                                                             o činnosti krajských úradov a okresných úradov za
                                                             predchádzajúci rok

TEXT úlohy:
Zasielať krajským úradom na pripomienkové konanie pripravované návrhy zákonov a návrhy na novelizáciu zákonov za účelom objektívneho posúdenia finančných dopadov na štátny rozpočet podľa zákona NR SR č. 303/1995 Z.z. o rozpočtových pravidlách v znení neskorších predpisov.

Odôvodnenie:
Vzhľadom na to, že proces pripomienkového konania je  upravený Metodickým pokynom schváleným uznesením vlády SR č. 512 zo dňa 13.6.2001, je uznesenie vlády SR č. 451/1998 – B.3 duplicitné a MF SR navrhuje úlohu zrušiť.

UZNESENIE vlády SR:   515          zo dňa:  4.8.1998          úloha:  B1
Gestor na úrovni vlády SR:             Minister životného prostredia, minister 
                                                            pôdohospodárstva, minister financií, minister školstva,
                                                            minister hospodárstva, minister dopravy, pôšt a
                                                            telekomunikácií, minister kultúry, minister 
                                                            spravodlivosti, minister vnútra, minister obrany, 
                                                            predseda Úradu pre stratégiu rozvoja SVaT SR, 
                                                            predseda Slovenskej akadémie vied, prednostovia
                                                            krajských úradov
Termín:                                              bez termínu

TEXT úlohy:
Podľa rozpočtových možností a v rámci rozpočtových kapitol zabezpečiť finančné a vecné riešenie úloh akčného plánu a vytvoriť podmienky na ich objektívne hodnotenie a celospoločenské využívanie úžitkov riešených úloh.
(uzn. k návrhu Akčného plánu pre implementáciu Národnej stratégie ochrany biodiverzity na Slovensku)

Odôvodnenie:
Uznesenie je duplicitné s uznesením vlády SR č. 664/2000, ktoré vo svojom opatrení I. úloha 7 rieši financovanie ochrany životného prostredia. 

UZNESENIE vlády SR:   867          zo dňa:  2.12.1998          úloha:  C2
Gestor na úrovni vlády SR:             Minister financií
Termín:                                              bez termínu

TEXT úlohy:
Zabezpečiť vykonávanie Dohody po nadobudnutí jej platnosti.
(uzn. k návrhu na uzavretie Dohody medzi vládou SR a vládou ČR, ktorou sa menia niektoré ustanovenia protokolu, týkajúce sa definície pojmu „pôvodné výrobky“ a metód administratívnej spolupráce uvedeného v Čl. 1 Dohody medzi vládou SR a vládou ČR zo dňa 21.12.1996, ktorou sa menia ustanovenia Čl.1 Dohody medzi vládou SR a vládou ČR o pravidlách o pôvode tovaru a metódach administratívnej spolupráce zo dňa 22.2.1993)

Odôvodnenie:

Vzhľadom na neaktuálnosť z dôvodu podpísania novej dohody dňa 13.12.2001 s platnosťou od 1.1.2002 (uznesenie vlády SR č. 1174 zo dňa 13.12.2001), ktorá nahrádza pôvodnú dohodu z 22.2.1993 v znení jej neskorších zmien a doplnení, MF SR navrhuje úlohu zrušiť.

UZNESENIE vlády SR:   869          zo dňa:  2.12.1998          úloha:  E1
Gestor na úrovni vlády SR:             Členovia vlády
Termín:                                              bez termínu

TEXT úlohy:
Dodržiavať štatút a rokovací poriadok Rady hospodárskej a sociálnej dohody.

Odôvodnenie:
MF SR navrhuje úlohu zrušiť, pretože je duplicitná s úlohou C.1 uznesenia vlády SR č. 152/2002 k návrhu na odvolanie a vymenovanie stáleho zástupcu v RHSD SR. Naviac štatút RHSD SR bol zrušený.

UZNESENIE vlády SR:   869          zo dňa:  2.12.1998          úloha:  E2
Gestor na úrovni vlády SR:             Členovia vlády
Termín:                                              bez termínu

TEXT úlohy:
Rešpektovať požiadavky predsedu Rady hospodárskej a sociálnej dohody v súlade s obsahom, organizačnou prípravou a priebehom rokovania Rady hospodárskej a sociálnej dohody.

Odôvodnenie:
MF SR  navrhuje úlohu zrušiť, pretože je duplicitná s úlohou C.1 uznesenia vlády SR č. 152/2002 k návrhu na odvolanie a vymenovanie stáleho zástupcu v RHSD SR.

ROK 1999

UZNESENIE vlády SR:   60          zo dňa:  20.1.1999     úloha:  B3
Gestor na úrovni vlády SR:           Ministri, predsedovi ostatných ÚOŠS
Termín:                                            bez termínu

TEXT úlohy:
Podľa čl. 9 legislatívnych pravidiel vlády zasielať návrhy zákonov, nariadení vlády a vyhlášok na pripomienkové konanie Konfederácie odborových zväzov SR a Asociácii zamestnávateľských zväzov a združení SR.

Odôvodnenie:
Konfederácia odborových zväzov SR a Asociácia zamestnávateľských zväzov a združení SR sú určení ako riadne pripomienkujúce subjekty právnych predpisov  v medzirezortnom pripomienkovom konaní., ktorý je upravený Metodickým pokynom platným od 1.11.2001 zo dňa 23.10.2001, č.: UV-6655/2001. Z tohto dôvodu nie je už potrebné osobitne sledovať plnenie úlohy a MF SR navrhuje úlohu zrušiť.

UZNESENIE vlády SR:   90          zo dňa:  27.1.1999     úloha:  75b)
Gestor na úrovni vlády SR:           Minister financií
Termín:                                            30.06.2000

TEXT úlohy:
Návrh systému viazania príjmov daní z dedičstva, darovania a prevodu a prechodu nehnuteľností na tvorbu a použitie v obecnom fonde rozvoja bývania.

Odôvodnenie:
Úloha nie je v súlade so zámermi fiškálnej decentralizácie pri posilnení vlastných daňových príjmov obcí a samostatnom rozhodovaní o ich použití. Úlohy sú neaktuálne, pričom úloha č. 75b) je v zmysle platnej legislatívy nerealizovateľná a preto MF SR navrhuje úlohu zrušiť.

UZNESENIE vlády SR:   475          zo dňa:  9.6.1999     úloha:  B14
Gestor na úrovni vlády SR:             Členovia vlády
Termín:                                              priebežne

TEXT úlohy:
Konzultovať obsah pripravovaných legislatívnych zmien vo vzťahu k Liberalizačným kódom OECD so Sekretariátom.

Odôvodnenie:
MF SR navrhuje úlohu zrušiť, nakoľko sa týkala prístupového procesu do OECD. Uložením ratifikačnej listiny o pristúpení SR ku Konvencii OECD u francúzskej vlády sa dňa 14.12.2000 stala členskou krajinou OECD.

UZNESENIE vlády SR:   535          zo dňa:  23.6.1999     úloha:  C5
Gestor na úrovni vlády SR:             Minister obrany, minister financií
Termín:                                              bez termínu

TEXT úlohy :
Zabezpečiť vykonávanie Dohody po nadobudnutí jej platnosti. 
(uzn. k návrhu na vyslanie ženijnej jednotky Armády SR do medzinárodných mierových síl KFOR na území Kosova)

Odôvodnenie:
MF SR navrhuje úlohu zrušiť z dôvodu, že účasť ženijnej jednotky Armády SR v medzinárodných silách KFOR na území Kosova je časť nákladov refundovaná OSN a časť nákladov je hradená z rozpočtovej kapitoly MO SR. 

UZNESENIE vlády SR:   535          zo dňa:  23.6.1999     úloha:  C6
Gestor na úrovni vlády SR:             Minister obrany, minister financií
Termín:                                              bez termínu

TEXT úlohy:
Zabezpečiť vykonávanie Dohody o finančnom zabezpečení po nadobudnutí jej platnosti. 
(uzn. k návrhu na vyslanie ženijnej jednotky Armády SR do medzinárodných mierových síl KFOR na území Kosova)

Odôvodnenie:
MF SR navrhuje úlohu zrušiť z dôvodu, že účasť ženijnej jednotky Armády SR v medzinárodných silách KFOR na území Kosova je časť nákladov refundovaná OSN a časť nákladov je hradená z rozpočtovej kapitoly MO SR. 

UZNESENIE vlády SR:   553          zo dňa:  30.6.1999     úloha:   B1
Gestor na úrovni vlády SR:             Minister financií
Termín:                                              bez termínu

TEXT úlohy:
Postupne zapracovávať zámery odpisovej politiky do príslušných daňových zákonov priebežne v rokoch 2000 – 2002.

Odôvodnenie:
Zámery odpisovej politiky sa realizujú postupne pri každej novele zákona č. 366/1999 Z.z. o daniach z príjmov v znení neskorších predpisov tak, že posledná úprava sa vykoná v rámci novely k 1.1.2004. Plnenie úlohy sa sleduje v rámci harmonogramu prístupového procesu SR k EÚ a preto nie je potrebné sledovanie aj prostredníctvom uznesenia vlády. MF SR navrhuje úlohu zrušiť.

UZNESENIE vlády SR:   593          zo dňa:  7.7.1999     úloha:  B2
Gestor na úrovni vlády SR:             Minister zahraničných vecí
Termín:                                              priebežne

TEXT úlohy:
V spolupráci s ministerkou financií navrhovať finančné prostriedky zo všeobecnej pokladničnej správy pre poskytnutie humanitnej pomoci v rozvojových krajinách na základe schváleného plánu rozvojovej pomoci.

Odôvodnenie:
MF SR navrhuje  zrušiť spoluprácu pre ministra financií. Gestorom poskytovania rozvojovej pomoci je MZV SR, ktoré navrhuje finančné prostriedky pre poskytovanie pomoci rozvojovým krajinám.

UZNESENIE vlády SR:   628          zo dňa:  14.7.1999     úloha:  B1
Gestor na úrovni vlády SR:             Členovia vlády
Termín:                                              bez termínu

TEXT úlohy:
Dodržiavať rokovací poriadok RHSD SR.

Odôvodnenie:
MF SR navrhuje úlohu zrušiť, pretože je duplicitná s úlohou C.1 uznesenia vlády SR č. 152 zo dňa 20.2.2002 k návrhu na odvolanie a vymenovanie stáleho zástupcu v RHSD SR.

UZNESENIE vlády SR:   628          zo dňa:  14.7.1999     úloha:  B2
Gestor na úrovni vlády SR:             Členovia vlády
Termín:                                              bez termínu

TEXT úlohy:
Rešpektovať požiadavky predsedu RHSD SR v súlade s obsahom, organizačnou prípravou a priebehom rokovania RHSD SR.

Odôvodnenie:
MF SR navrhuje úlohu zrušiť, pretože je duplicitná s úlohou C.2 uznesenia vlády SR č. 152 zo dňa 20.2.2002 k návrhu na odvolanie a vymenovanie stáleho zástupcu v RHSD SR.

UZNESENIE vlády SR:   647          zo dňa:  4.8.1999     úloha:  F2
Gestor na úrovni vlády:                   Minister zahraničných vecí, minister dopravy, pôšt 
                                                            a telekomunikácií
Termín:                                              priebežne

TEXT úlohy:
V spolupráci s vecne príslušnými ministrami zabezpečovať a koordinovať plnenie úloh, vyplývajúcich pre SR z členstva v Dunajskej komisii v súlade s Koncepciou účasti SR na práci Dunajskej komisie do roku 2005.

Odôvodnenie:
MF SR navrhuje úlohu zrušiť. Predmetné úlohy sú aktualizované a nahradené úlohami C1 a C.2 v uznesení vlády SR č. 650 zo dňa 11.7.2001 k Správe o priebehu a výsledkoch 59. Zasadnutia Dunajskej komisie v Budapešti 2.-10.4.2001.

UZNESENIE vlády SR:   647          zo dňa:  4.8.1999     úloha:  F4
Gestor na úrovni vlády:                   Minister pôdohospodárstva, minister financií, minister
                                                            životného prostredia, minister hospodárstva, minister
                                                            zdravotníctva
Termín:                                              priebežne

TEXT úlohy:
Spolupracovať s ministrom zahraničných vecí a ministrom dopravy, pôšt a telekomunikácií pri plnení ich politickej a odbornej gestorskej funkcie vo vzťahu k Dunajskej komisii.

Odôvodnenie:
MF SR navrhuje úlohu zrušiť. Predmetné úlohy sú aktualizované a nahradené úlohami C1 a C.2 v uznesení vlády SR č. 650 zo dňa 11.7.2001 k Správe o priebehu a výsledkoch 59. Zasadnutia Dunajskej komisie v Budapešti 2.-10.4.2001.

UZNESENIE vlády SR:   704          zo dňa:  18.8.1999     úloha:  C2
Gestor na úrovni vlády SR:             Minister kultúry, minister školstva, minister vnútra,
                                                            minister výstavby a regionálneho rozvoja, minister
                                                            spravodlivosti, minister zdravotníctva, minister
                                                            hospodárstva, minister pôdohospodárstva, minister
                                                            financií, minister životného prostredia
Termín:                                              bez termínu

TEXT úlohy:
Zabezpečiť vykonávanie Programu po nadobudnutí jeho platnosti.
(uzn. k návrhu Programu kultúrnej, školskej, jazykovej, vedeckej, odbornej a inštitucionálnej spolupráce medzi vládou SR a vládou Francúzskej republiky na roky 1999 až 2002)

Odôvodnenie:
MF SR navrhuje úlohu zrušiť, pretože záväzky z Programu nie sú v kompetencii MF SR.

UZNESENIE vlády SR:   875          zo dňa:  6.10.1999     úloha:  B2
Gestor na úrovni vlády SR:             Ministri, predsedovi ostatných ÚOŠS, vedúci Úradu 
                                                            vlády SR, prednostovia krajských úradov, vedúci
                                                            ďalších samostatných rozpočtových kapitol
Termín:                                              do 15. marca každoročne, prvýkrát v roku 2000

TEXT úlohy:
Zabezpečiť v riadených rezortoch vykonanie pravidelnej kontroly plnenia Programu hospodárnosti a výsledky kontroly predkladať vedeniu príslušných orgánov.

Odôvodnenie:
Úloha má trvalý charakter i napriek tomu, že konkrétne úlohy na prijatie a realizáciu opatrení zameraných na hospodárne a efektívne vynakladanie prostriedkov štátneho rozpočtu boli uznesením č. 852/1998 úloha B.19 uložené iba pre roky 1999 a 2000.
Pre rok 2000 vláda SR v bode C.49 uznesenia č. 985 zo dňa 11.11.1999 uložila „pokračovať v roku 2000 v plnení opatrení zameraných na hospodárne a efektívne vynakladanie prostriedkov štátneho rozpočtu (Program hospodárnosti) schválených v bode A.3 uznesenia vlády SR č. 852/1998“, s termínom do konca roka 2000.
Pre rok 2001, ani pre rok 2002 nebolo prijaté uznesenie vlády SR, ktoré by určovalo pre konkrétny rok prijať opatrenia na hospodárne a efektívne vynakladanie prostriedkov štátneho rozpočtu.
Vykonávanie rezortnej kontroly plnenia opatrení zameraných na hospodárne a efektívne vynakladanie prostriedkov štátneho rozpočtu (Program hospodárnosti) aj vzhľadom na zákon č. 502/2001 Z.z. o finančnej kontrole a vnútornom audite a o zmene a doplnení niektorých zákonov, ktorý nadobudol účinnosť 1. januára 2002, možno považovať za duplicitnú úlohu.
Orgán verejnej správy, ktorý vykonáva finančnú kontrolu je povinný vypracovať ročnú správu, ktorá obsahuje aj údaj o sume nehospodárne, neefektívne a neúčinne použitých prostriedkov štátneho rozpočtu a štátnych fondov.
Z uvedených dôvodov MF SR navrhuje zrušiť úlohu B.2 z uznesenia vlády SR č. 875 zo dňa 6.10.1999.

UZNESENIE vlády SR:   952          zo dňa:  3.11.1999     úloha:  C1
Gestor na úrovni vlády SR:             Minister financií
Termín:                                              bez termínu

TEXT úlohy:
Zabezpečiť vykonávanie Dohody po nadobudnutí jej platnosti.
(uzn. k návrhu na uzavretie Dohody medzi vládou SR a vládou ČR, ktorou sa menia niektoré ustanovenia protokolu, týkajúceho sa definície pojmu „pôvodné výrobky“ a metód administratívnej spolupráce, uvedeného v Čl. 1 Dohody medzi vládou SR a vládou ČR zo dňa 7.12.1998, ktorou sa mení ustanovenie Čl. 1 Dohody medzi vládou SR a vládou ČR zo dňa 21.12.1996, ktorou sa mení ustanovenie Čl. 1 Dohody medzi vládou SR a vládou ČR o pravidlách pôvodu tovaru a metódach administratívnej spolupráce zo dňa 22.2.1993)

Odôvodnenie:
Vzhľadom na neaktuálnosť z dôvodu podpísania novej dohody dňa 13.12.2001 s platnosťou od 1.1.2002 (uznesenie vlády SR č. 1174 zo dňa 13.12.2001), ktorá nahrádza pôvodnú dohodu  z 22.2.1993 v znení jej neskorších zmien a doplnení, MF SR navrhuje úlohu zrušiť.

UZNESENIE vlády SR:   1053        zo dňa:  1.12.1999     úloha:  C3
Gestor na úrovni vlády SR:             Minister hospodárstva, minister financií, minister
                                                            pôdohospodárstva
Termín:                                              bez termínu

TEXT úlohy:
Zabezpečiť vykonávanie zmeny Protokolov po nadobudnutí ich platnosti.
(uzn. k návrhu na uzavretie zmeny Protokolu 2 k Dohode o voľnom obchode medzi SR a Estónskou republikou, zmeny Protokolu 3 k Dohode o voľnom obchode SR a Lotyšskou republikou a zmeny Protokolu 4 k Dohode o voľnom obchode medzi SR a Litovskou republikou)

Odôvodnenie:
Úloha je duplicitná. MF SR navrhuje úlohu zrušiť, pretože Protokoly jednotlivých dohôd boli nahradené novými Protokolmi na základe uznesenia vlády SR č. 210 zo dňa 6.3.2002.

UZNESENIE vlády SR:   1118          zo dňa:  16.12.1999     úloha:  B1
Gestor na úrovni vlády SR:               Členovia vlády, predsedovia ostatných ÚOŠS
Termín:                                                bez termínu

TEXT úlohy:
Dodržiavať legislatívne pravidlá vlády pri príprave, predkladaní a prerokúvaní návrhov zákonov, nariadení vlády a ostatných všeobecne záväzných právnych predpisov.

Odôvodnenie:
MF SR navrhuje úlohu zrušiť, pretože sa jedná o duplicitnú úlohu s úlohou B.2 uznesenia vlády SR č. 1130/2001.

UZNESENIE vlády SR:   1158          zo dňa:  22.12.1999     úloha:  B11
Gestor na úrovni vlády SR:               Minister financií
Termín:                                                priebežne

TEXT úlohy:
Zabezpečiť poskytnutie konzultačných a podporných služieb pre spoločnosť Molex generálnej riaditeľky sekcie daňovej a colnej MF SR Ing. Evy Šimkovej.

Odôvodnenie:
MF SR navrhuje úlohu zrušiť. Poskytovanie konzultačných a podporných služieb sekciou daňovou a colnou spoločnosti Molex sa uskutočňuje priamo v rámci vzájomných rokovaní ku konkrétnej problematike. Vzhľadom na to, že konzultačné rokovania so spoločnosťou Molex sa uskutočňujú v rámci pracovných aktivít sekcie daňovej a colnej tak, ako pre každého daňovníka, nie je potrebné sledovanie plnenia predmetnej úlohy osobitne prostredníctvom uznesenia vlády a tým je úloha neaktuálna. Pozn.: Ing. Šimková nie je zamestnankyňa MF SR.

ROK 2000

UZNESENIE vlády SR:   100          zo dňa:  23.2.2000     úloha: B1
Gestor na úrovni vlády SR:             Ministri, predsedovia ostatných ÚOŠS
Termín:                                              bez termínu

TEXT úlohy:
Vo všetkých vecných a legislatívnych návrhoch predkladaných na rokovanie vlády uvádzať ako obligatórnu súčasť vyhodnotenie ich dopadu na zamestnanosť a na tvorbu pracovných miest.

Odôvodnenie:
Vyhodnotenie dopadu na zamestnanosť a na tvorbu pracovných miest je v pôsobnosti MPSVR SR. Predmetné uznesenie je duplicitné s uznesením vlády SR č. 512 zo dňa 13.6.2001, ktorým bol schválený Metodický pokyn na prípravu a predkladanie materiálov na rokovanie vlády SR a preto MF SR navrhuje úlohu zrušiť.

UZNESENIE vlády SR:   100          zo dňa:  23.2.2000     úloha: B2
Gestor na úrovni vlády SR:             Ministri, predsedovia ostatných ÚOŠS
                                                            Gestor pre opatrenie č.4:
                                                            Ministerstvá a OÚO
Termín:                                              bez termínu

TEXT úlohy:
Plniť opatrenia uvedené v III. časti predloženého materiálu.
(uzn. k analýze súčasného stavu nezamestnanosti a možnosti jej riešenia), opatrenie č.4:
„Vyhodnotiť dopad vecných a legislatívnych opatrení prijatých v roku 1999 na zamestnanosť a na tvorbu pracovných miest. Pri predkladaní návrhov zákonov v rámci ekonomickej analýzy kvantifikovať ich dopad na zamestnanosť.“.

Odôvodnenie
Úloha je v kompetencii Ministerstva práce, sociálnych vecí a rodiny, ostatné ústredné úrady sa majú na plnení úlohy podieľať v rámci svojich kompetenčných, ekonomických a legislatívnych možností. 
(MF SR splnilo všetky opatrenia okrem opatrenia č. 4, ktoré má dlhodobý charakter.).
Povinnosť uvádzať v materiáloch Doložku finančných, ekonomických, enviromentálnych vplyvov na zamestnanosť je upravená v Metodickom pokyne schválenom uznesení vlády SR č. 512 zo dňa 13.6.2001, preto MF SR navrhuje opatrenie ako duplicitné zrušiť. 

UZNESENIE vlády SR:   215          zo dňa:  5.4.2000    úloha:  B1
Gestor na úrovni vlády SR:             Podpredseda vlády Ľ. Fogaš, ministri, predsedovia
                                                            ostatných ÚOŠS
Termín:                                              priebežne

TEXT úlohy:
Pokračovať vo výmene skúseností v oblasti tvorby právnych predpisov a rozvíjať spoluprácu v príprave legislatívnych predlôh gestorovaných  jednotlivými ústrednými orgánmi štátnej správy (k oficiálnej návšteve v ČR).
Odôvodnenie:
„Výmena skúsenosti v oblasti tvorby právnych predpisov a rozvíjanie spolupráce s Českou republikou sa uskutočňuje tradične podľa vzájomných potrieb na všetkých úsekoch či už ide o legislatívnu oblasť alebo oblasť spolupráce v predvstupovom období  obidvoch štátov do EÚ. Z tohto dôvodu nie je potrebné osobitné sledovanie prostredníctvom uznesenia a MF SR navrhuje úlohu zrušiť.

UZNESENIE vlády SR:   512          zo dňa:  6.7.2000     úloha:  B2
Gestor na úrovni vlády SR:             Minister financií
Termín:                                              31.12.2000

TEXT úlohy:
Predložiť na rokovanie vlády návrh systému zápočtov vzájomných záväzkov a pohľadávok štátnych a štátom kontrolovaných inštitúcií.

Odôvodnenie:
Plneniu tejto úlohy predchádzalo zmapovanie vzájomnej zadĺženosti štátnych a štátom kontrolovaných inštitúcií, ako aj ich zadĺženosti voči iným subjektom. Výsledkom tejto analýzy bolo zistenie, že zdrojom insolventnosti v takto definovanom širšom chápaní verejných financií sú najmä Železnice SR a rezort zdravotníctva, pričom v rezorte zdravotníctva išlo o vzájomnú vnútrorezortnú zadĺženosť. Iba v tomto prípade by teda bolo možné tzv. čisté započítanie bez dodatočných finančných prostriedkov, toto však už pripravovalo samotné ministerstvo zdravotníctva.
V prípade existencie dodatočných finančných prostriedkov by bolo možné uvažovať o reťazcoch vzájomných zápočtov, nešlo by však o uzavretý kruh; reťazec by obvykle končil v Sociálnej poisťovni alebo v Národnom úrade práce. V skutočnosti sa tento proces uskutočňuje, najmä prostredníctvom splácania starých dlhov Železníc SR. 
Vzhľadom na vyššie uvedené, rozsiahlejší systém vzájomných zápočtov nie je možný bez dodatočných finančných zdrojov. Okrem toho, koncentrácia zadĺženosti na niekoľko dlžníkov a niekoľko väčších čiastok znamená, že systém zápočtov, ktorý by musel byť pomerne komplikovaný z organizačného aj technického hľadiska, by iba málo prispel k riešeniu základného problému vzájomnej zadĺženosti. A nakoniec, nekvalitná evidencia pohľadávok a záväzkov u jednotlivých inštitúcií, keď rozdiely na jednej a druhej strane sa až rádovo líšia, by v konečnom dôsledku praktickú realizáciu zápočtov zmarila.
V dôsledku vyššie uvedeného, MF SR navrhuje úlohu zrušiť. 

UZNESENIE vlády SR:   564          zo dňa:  12.7.2000     úloha:  C3 
Gestor na úrovni vlády SR              Minister zahraničných vecí, minister dopravy, pôšt
                                                            a telekomunikácií
Termín:                                              priebežne

TEXT úlohy:
V spolupráci s vecne príslušnými ministrami zabezpečovať a koordinovať plnenie úloh, vyplývajúcich pre SR z členstva v Dunajskej komisii v súlade s Koncepciou účasti SR na práci Dunajskej komisie do roku 2005.

Odôvodnenie:
MF SR navrhuje úlohu zrušiť. Predmetné úlohy sú aktualizované a nahradené úlohami C1 a C.2 v uznesení vlády SR č. 650 zo dňa 11.7.2001 k Správe o priebehu a výsledkoch 59. Zasadnutia Dunajskej komisie v Budapešti 2.-10.4.2001.

UZNESENIE vlády SR:   564          zo dňa:  12.7.2000     úloha:  C4 
Gestor na úrovni vlády SR              Minister zahraničných vecí, minister dopravy, pôšt
                                                            a telekomunikácií
Termín:                                              priebežne

TEXT úlohy:
V spolupráci s ministrom zahraničných vecí a ministrom dopravy, pôšt a telekomunikácií pri plnení ich politickej a odbornej gestorskej funkcie vo vzťahu k Dunajskej komisii.

Odôvodnenie:
MF SR navrhuje úlohu zrušiť. Predmetné úlohy sú aktualizované a nahradené úlohami C1 a C.2 v uznesení vlády SR č. 650 zo dňa 11.7.2001 k Správe o priebehu a výsledkoch 59. Zasadnutia Dunajskej komisie v Budapešti 2.-10.4.2001.

UZNESENIE vlády SR:   598          zo dňa:  9.8.2000     úloha:  C2
Gestor na úrovni vlády SR:             Ministri, predsedovia ostatných ÚOŠS
Termín:                                              trvale

TEXT úlohy:
Zúčastňovať sa prerokúvania poslaneckých návrhov zákonov v Národnej rade SR a na tomto prerokúvaní tlmočiť stanovisko k prerokúvanému poslaneckému návrhu.

Odôvodnenie:
Úloha sa zabezpečuje a plní v súlade s Legislatívnymi pravidlami vlády SR. Nie je potrebné osobitné sledovanie prostredníctvom uznesenia vlády a MF SR navrhuje úlohu zrušiť.

UZNESENIE vlády SR:   675          zo dňa:  23.8.2000     úloha:  B3
Gestor na úrovni vlády SR:             Ministri, predsedovia ostatných ÚOŠS
Termín:                                              priebežne

TEXT úlohy:
Dôsledne plniť bod 44 Legislatívnych pravidiel vlády SR schválených uznesením vlády SR č. 241/1997 (republikácia – úplné znenie zákonov).

Odôvodnenie:
1)	MF SR navrhuje úlohu zrušiť. Jedná sa o duplicitnú úlohu s úlohou B.2 uznesenie vlády  SR č. 1130/2001, ktorá ukladá dodržiavať legislatívne pravidlá vlády SR.

2)	Pri republikácii – zabezpečovaní vydania úplného znenia príslušných zákonov sa postupuje v zmysle bodu 44 Legislatívnych pravidiel vlády SR a celý proces republikácie zabezpečuje ten orgán, ktorý je tvorcom právnych predpisov. Vzhľadom na uvedené, nie je potrebné ďalšie sledovanie plnenia predmetnej úlohy prostredníctvom uznesenia vlády.

UZNESENIE vlády SR:   780          zo dňa:  27.09.2000     úloha:  D4
Gestor na úrovni vlády SR:             Minister financií
Termín:                                              bez termínu

TEXT úlohy:
Každoročne vyčleniť do rozpočtovej kapitoly Ministerstva životného prostredia SR prostriedky potrebné na úhradu členských príspevkov podľa rozpisu v bode 1, prílohy 1 k Zmluve.

Odôvodnenie:
MF SR navrhuje zmeniť gestora pre ministra životného prostredia, nakoľko je v kompetencii ministra životného prostredia vyčleniť priority, ktoré budú pokryté z disponibilných zdrojov kapitoly MŽP SR.

UZNESENIE vlády SR:   852          zo dňa:  25.10.2000     úloha:  B5
Gestor na úrovni vlády SR:             vedúci Úradu vlády SR, ministri, predsedovia OÚOŠS,
                                                            prednostovia krajských úradov
Termín:                                              každoročne do 31. januára počnúc rokom 2002

TEXT úlohy:
O výsledkoch vnútornej kontroly vrátane vnútorného auditu predkladať správu Ministerstvu financií SR.

Odôvodnenie:
Schválením zákona č. 502/2001 Z.z. o finančnej kontrole a vnútornom audite a o zmene a doplnení niektorých zákonov došlo k rozporu medzi ustanoveniami tohto zákona a formuláciou a termínom plnenia úlohy uvedenej uznesením vlády SR č. 852/2000 B.5 ku koncepcii vnútornej finančnej kontroly vo verejnej správe. Úloha z bodu B.5 cit. uznesenia vlády je v zákone zapracovaná v § 6 ods. 4 a v § 31 ods. 2 písm.b). Zrušením uvedenej úlohy sa zabezpečí súlad so zákonom a predíde sa tým k vzniku nejasností a problémov pri realizácii tejto úlohy zo strany zodpovedných subjektov, ako aj pri kontrole plnenia úloh vyplývajúcich z platných uznesení vlády.

UZNESENIE vlády SR:   852          zo dňa:  25.10.2000     úloha:  B13
Gestor na úrovni vlády SR:             Minister financií
Termín:                                              každoročne do 28. februára počnúc rokom 2002

TEXT úlohy:
O výsledkoch finančných kontrol projektov financovaných z prostriedkov Európskych spoločenstiev a iných prostriedkov zo zahraničia na financovanie projektov na základe medzinárodných zmlúv informovať vládu SR a podávať správu Európskej komisii.

Odôvodnenie:
Schválením zákona č. 502/2001 Z.z. o finančnej kontrole a vnútornom audite a o zmene a doplnení niektorých zákonov došlo k rozporu medzi ustanoveniami tohto zákona a formuláciou a termínom plnenia úlohy uvedenej uznesením vlády SR č. 852/2000 B.13 ku koncepcii vnútornej finančnej kontroly vo verejnej správe. Úloha z bodu B.13 cit. uznesenia vlády je v zákone zapracovaná v ustanoveniach § 3 písm. f) a § 7 ods. 3. Zrušením uvedenej úlohy sa zabezpečí súlad so zákonom a predíde sa tým k vzniku nejasností a problémov pri realizácii tejto úlohy zo strany zodpovedných subjektov, ako aj pri kontrole plnenia úloh vyplývajúcich z platných uznesení vlády.

UZNESENIE vlády SR:   862          zo dňa:  25.10.2000     úloha:  D3
Gestor na úrovni vlády SR:             Členovia vlády, predsedovia ostatných ÚOŠS
Termín:                                              bez termínu

TEXT úlohy:
Zabezpečiť vykonávanie Dohovoru po nadobudnutí jeho platnosti pre SR.
(uzn. k správe a priebehu a výsledkoch 88. Zasadnutia Generálnej konferencie Medzinárodnej organizácie práce, ktoré sa uskutočnilo od 30.5.2000 do 15.6.2000 v Ženeve a návrhu na ratifikáciu Dohovoru Medzinárodnej organizácie práce č. 183 z roku 2000 o revidovaní Dohovoru Medzinárodnej organizácie práce a ochrane materstva (revidovaného) z roku 1952 SR) 

Odôvodnenie:
MF SR navrhuje úlohu zrušiť, pretože záväzky z Dohovoru nie sú v kompetencii MF SR.

UNESENIE vlády SR:   923          zo dňa:  8.11.2000     úloha:  C1
Gestor na úrovni vlády SR:          Minister financií
Termín:                                           bez termínu

TEXT úlohy:
Zabezpečiť vykonávanie Dohody po nadobudnutí jej platnosti.
(uzn. k návrhu na uzavretie Dohody medzi vládou SR a vládou ČR, ktorou sa menia niektoré ustanovenia protokolu, týkajúceho sa definície pojmu „pôvodné výrobky“ a metód administratívnej spolupráce uvedeného v Čl. 1 Dohody medzi vládou SR a vládou ČR z 8.11.1999, ktorou sa mení ustanovenie Čl. 1 Dohody medzi vládou SR a vládou ČR zo 7.12.1998, ktorou sa mení ustanovenie Čl. 1 Dohody medzi vládou SR a vládou ČR z 21.12.1996, ktorou sa mení ustanovenie Čl. 1 Dohody medzi vládou ČR o pravidlách pôvodu tovaru a metódach administratívnej spolupráce z 22.2.1993)

Odôvodnenie:
Vzhľadom na neaktuálnosť z dôvodu podpísania novej dohody dňa 13.12.2001 s platnosťou od 1.1.2002 (uznesenie vlády SR č. 1174 zo dňa 13.12.2001), ktorá nahrádza pôvodnú dohodu z 22.2.1993 v znení jej neskorších zmien a doplnení, MF SR navrhuje úlohu zrušiť.

UNESENIE vlády SR:   987          zo dňa:  29.11.2000     úloha:  B2
Gestor na úrovni vlády SR:          Minister hospodárstva, minister financií
Termín:                                           bez termínu

TEXT úlohy:
Zabezpečiť vykonávanie zmeny Protokolu po nadobudnutí jeho platnosti.
(uzn. k návrhu na uzavretie zmeny Protokolu B k Dohode o voľnom obchode medzi SR a Európskym združením voľného obchodu)

Odôvodnenie:
Úloha je duplicitná. MF SR navrhuje úlohu zrušiť,  pretože Protokoly jednotlivých dohôd boli nahradené novými Protokolmi na základe uznesenia vlády SR č. 210 zo dňa 6.3.2002.

UNESENIE vlády SR:   1101          zo dňa:  20.12.2000     úloha:  C3
Gestor na úrovni vlády SR:            Minister hospodárstva, minister financií, minister
                                                           pôdohospodárstva
Termín:                                             bez termínu

TEXT úlohy:
Zabezpečiť vykonávanie zmeny Protokolov po nadobudnutí ich platnosti.
(uzn. k návrhu na uzavretie zmeny Protokolu 2 k Dohode o voľnom obchode medzi SR a Estónskou republikou, zmeny Protokolu 3 k Dohode o voľnom obchode medzi SR a Lotyšskou republikou, zmeny Protokolu 4 k Dohode o voľnom obchode medzi SR a Litovskou republikou a zmeny Protokolu 3 k Dohode o voľnom obchode medzi SR a Tureckou republikou)

Odôvodnenie:
Úloha je duplicitná. MF SR navrhuje úlohu zrušiť, pretože Protokoly jednotlivých dohôd boli nahradené novými protokolmi na základe uznesenia vlády SR č. 210 zo dňa 6.3.2002.

ROK 2001

UNESENIE vlády SR:   376          zo dňa:  2.5.2001     úloha:  B1
Gestor na úrovni vlády SR:          Minister financií 
Termín:                                           do 31. júla 2001 a následne priebežne

TEXT úlohy:
Pokračovať v realizácii krokov vedúcich k  zvýšeniu transparentnosti Slovenskej konsolidačnej, a.s. a pravidelne informovať o týchto krokoch a o činnosti Slovenskej konsolidačnej, a.s. vládu raz za tri mesiace.

Odôvodnenie:
MF SR navrhuje úlohu zrušiť, pretože je duplicitná s úlohami APRÍL 2, JÚL 3, OKTÓBER 2 uznesenia vlády SR č. 40 zo dňa 16.1.2002.
MF SR predložilo dňa 4.2.2002 „Informáciu o činnosti Slovenská konsolidačná, a.s. za obdobie november 2000 – január 2002“, ktorá je vystavená na www. vláda.gov.sk.

UNESENIE vlády SR:   430          zo dňa:  16.5.2001     úloha:  B1
Gestor na úrovni vlády SR:          Minister kultúry
Termín:                                           15.6.2001

TEXT úlohy:
V spolupráci s ministrom školstva a ministerkou financií navrhnúť s kompetentnými zástupcami Rímsko-katolíckej cirkvi spôsob financovania II. etapy rekonštrukcie pamiatkovej budovy v Banskej Štiavnici pre potreby Cirkevného gymnázia vo výške 22 046 850,- Sk.

Odôvodnenie:
V nadväznosti na závery rokovania na MK SR dňa 13.6.2001 odporúčalo MF SR vo svojom stanovisku č. 12109/2001-42 zo dňa 28.6.2001 k informácii vo veci plnenia predmetnej úlohy hľadať rezervy, resp. prehodnotiť výsledky vo vlastných kapitolách MŠ SR a MK SR. V roku 2001 na uvedený účel neboli vynaložené žiadne prostriedky. V schválenom zákone NR SR č. 586/2001 Z.z. o štátnom rozpočte na rok 2002 je v kapitole VPS – Rozpočtové rezervy – rezerva vlády SR rozpočtovaných 5 800 tis. Sk určených na rekonštrukciu krídla bývalej rezidencie jezuitov pre cirkevné gymnázium a rozvoj miestnej kultúry v Banskej Štiavnici. Vzhľadom k uvedenému – naplneniu účelu zabezpečiť zdroje financovania rekonštrukcie – MF SR navrhuje úlohu zrušiť.

UZNESENIE vlády SR:   492          zo dňa:  30.5.2001     úloha:  B5
Gestor na úrovni vlády SR              Ministri, predsedovia ostatných ÚOŠS
Termín:                                              trvalo

TEXT úlohy:
V záujme zabezpečenia plnenia záväzkov SR v rámci prístupového procesu do EÚ plniť krátkodobé a strednodobé priority obsiahnuté v Národnom programe pre prijatie acquis communautaire 2001 v súlade s časovým harmonogramom.

Odôvodnenie:
Plnenie predmetnej úlohy sa sleduje v rámci predvstupového harmonogramu SR do EÚ, z tohto dôvodu osobitné sledovanie prostredníctvom uznesenia je neaktuálne a MF SR navrhuje úlohu zrušiť.

UZNESENIE vlády SR:   539          zo dňa:  13.6.2001     úloha:  B3
Gestor na úrovni vlády SR              Minister hospodárstva, minister financií, minister
                                                            pôdohospodárstva
Termín:                                              bez termínu

TEXT úlohy:
Zabezpečiť vykonávanie zmeny Protokolu po nadobudnutí jeho platnosti.
(uzn. k návrhu na schválenie zmeny Protokolu 2 k Dohode o voľnom obchode medzi SR a Tureckou republikou, podpísanej v Ankare 10.4.2001)

Odôvodnenie:
Zmena Protokolu 2 k Dohode o voľnom obchode medzi SR a Tureckom, ktorá nadobudla platnosť 1.7.2001 nemá vzťah k pôsobnosti colnej správy, pretože sa týka len úpravy sadzieb uplatňovaných v Turecku na dovozy zo SR. Vzhľadom na neadresnosť úlohy, MF SR navrhuje úlohu zrušiť.

UZNESENIE vlády SR:   552          zo dňa:  13.6.2001     úloha:  B1
Gestor na úrovni vlády SR:             Minister financií
Termín:                                              podľa harmonogramu

TEXT úlohy:
Postupne predkladať vláde zámery reformy daní – náčrt budúcej daňovej politiky.

Odôvodnenie:
Zámery reformy daní sa zapracovávajú do návrhov daňových zákonov postupne v zmysle predvstupového harmonogramu SR do EÚ a podľa tohto sa aj kontroluje plnenie úloh. Z tohto dôvodu nie je potrebné ďalšie sledovanie prostredníctvom uznesenia a MF SR navrhuje úlohu zrušiť.

UZNESENIE vlády SR:   590          zo dňa:  27.6.2001     úloha:  B1
Gestor na úrovni vlády SR:             Ministri, predsedovia ostatných ÚOŠS, 
                                                            prednostovia krajských úradov
                                                            Gestor pre opatrenie č. 4.3.1.: 
                                                            MF SR, MPSVR SR, MŠ SR, MZ SR, 
                                                            MK SR, MŽP SR
Termín:                                              bez termínu

TEXT úlohy:
Zabezpečiť realizáciu Opatrení Národného programu rozvoja životných podmienok občanov so zdravotným postihnutím vo všetkých oblastiach života.
-	Opatrenie č. 4.3.1:
„Finančné prostriedky na podporu projektov občianskych združení zameraných na pomoc občanom so zdravotným postihnutím v rámci grantovej politiky každoročne primerane valorizovať v závislosti od miery inflácie.“.

Odôvodnenie:
MF SR navrhuje zrušiť úlohu pre ministra financi, pretože zaväzuje MF SR každoročne valorizovať granty pridelované prostredníctvom MPSVR SR občanom so zdravotným postihnutím. Pri pripomienkovaní materiálu MPSVR SR vypustenie tejto úlohy neakceptovalo. Úloha je v rozpore s uznesením vlády SR č. 790/2001 k štátnemu rozpočtu na rok 2002. K jej plneniu sa MF SR nemôže zaviazať vzhľadom na zdroje ŠR.

UZNESENIE vlády SR:   703          zo dňa:  18.7.2001     úloha:  B18
Gestor na úrovni vlády SR:             Minister financií
Termín:                                              1.1.2002

TEXT úlohy:
Dobudovať colný informačný systém.

Odôvodnenie:
Vývoj colného informačného systému (CIS) je dlhodobý a neustály proces, ktorý je ovplyvňovaný činnosťami CS SR a preto MF SR navrhuje upraviť termín úlohy v súlade s jej realizáciou na kontrolný termín: „do vstupu SR do EÚ (KT: raz ročne k 31.12.)“. 

UZNESENIE vlády SR:   704          zo dňa:  18.7.2001     úloha:  B3
Gestor na úrovni vlády SR:             Ministri, predsedovia ostatných ÚOŠS
Termín:                                              priebežne
                                                            vyhodnotenie polročne

TEXT úlohy:
Poskytovať ústrednému orgánu štátnej správy zodpovednému za transpozíciu smerníc a vypracovanie tabuliek zhody (gestor) nevyhnutnú súčinnosť vyplývajúcu z ich pôsobnosti.

Odôvodnenie:
MF SR navrhuje úlohu zrušiť. Úloha je zabezpečovaná v rámci harmonogramu predvstupového procesu SR do EÚ a preto nie je potrebné osobitné sledovanie plnenia úlohy prostredníctvom uznesenia vlády.

UZNESENIE vlády SR:   962          zo dňa:  10.10.2001     úloha:  B3
Gestor na úrovni vlády SR              Ministri, predsedovia ostatných ÚOŠS
Termín:                                              priebežne
                                                            vyhodnotenie polročne

TEXT úlohy:
Zabezpečiť zasielanie elektronickej verzie návrhov právnych predpisov spolu s doložkou zlučiteľnosti a tabuľkami zhody predkladaných na medzirezortné pripomienkové konanie, rokovanie LRV a Inštitútu pre aproximáciu práva ÚV SR.

Odôvodnenie:
Úloha sa plní v zmysle Legislatívnych pravidiel vlády SR a legislatívneho procesu. Vzhľadom na uvedené, nie je potrebné osobitné sledovanie plnenia danej úlohy prostredníctvom uznesenia a MF SR navrhuje úlohu zrušiť.

UZNESENIE vlády SR:   1150          zo dňa:  6.12.2001     úloha:  B1
Gestor na úrovni vlády SR:               Minister školstva, minister výstavby a regionálneho
                                                              rozvoja, minister spravodlivosti, minister vnútra,
                                                              minister pôdohospodárstva, minister práce, sociálnych
                                                              vecí a rodiny, minister životného prostredia, minister
                                                              hospodárstva, minister financií, minister dopravy,
                                                              pôšt a telekomunikácií, predseda Štatistického úradu 
                                                              SR, predseda Úradu pre normalizáciu, metrológiu a
                                                              skúšobníctvo SR
Termín:                                                mesačne a trvalo

TEXT úlohy:
Do priamej zodpovednosti trvalú kontrolu činnosti implementačných agentúr v príslušných rezortoch.

Odôvodnenie:
MF SR navrhuje úlohu zrušiť, pretože MF SR nemá v priamej zodpovednosti žiadnu implementačnú agentúru. Z uvedeného dôvodu nemôže trvale vykonávať kontrolu činnosti týchto agentúr v rezorte MF SR a predkladať podpredsedníčke vlády SR požadované výsledky. 

UZNESENIE vlády SR:   1169          zo dňa:  13.12.2001     úloha:  B1
Gestor na úrovni vlády SR:               Minister financií
Termín:                                               18.12.2001

TEXT úlohy:
Uvoľniť z úspor v kapitolách alebo z prekročenia príjmov rozpočtu roku 2001 pre
Krajský úrad Banská Bystrica                             600 000 Sk
Krajský úrad Košice                                        2 700 000 Sk
s účelovým určením podľa prílohy tohto uznesenia.

Odôvodnenie:
MF SR navrhuje úlohu zrušiť. Uznesenie bolo nesplniteľné z dôvodu nedefinovaných zdrojov financovania. Listom č. 54/2002-KM požiadala ministerka financií predkladateľa o zrušenie úlohy.

UZNESENIE vlády SR:   1195          zo dňa 19.12.2001     úloha:  B1
Gestor na úrovni vlády SR:               Minister pôdohospodárstva, minister životného 
                                                              prostredia
Termín:                                                31.5.2002

TEXT úlohy:
V spolupráci s podpredsedníčkou vlády M. Kadlečíkovou a s ministerkou financií predložiť na rokovanie vlády návrh nového Programu odstraňovania škôd v lesných ekosystémoch do roku 2010.

Odôvodnenie:
Úloha je uložená len ministrovi pôdohospodárstva a ministrovi životného prostredia SR, jej riešenie nie je v kompetencii MF SR. MF SR navrhuje úlohu zrušiť.

ROK 2002

UZNESENIE vlády SR:   341            zo dňa 3.4.2002     úloha:  B1
Gestor na úrovni vlády SR:               Minister financií
Termín:                                                19.4.2002

TEXT úlohy:
Uvoľniť finančné prostriedky vo výške 13 269 tis. Sk.
(uzn. k návrhu na pridelenie nerozpočtovaných finančných prostriedkov získaných v roku 2001 v súlade so zákonom SNR č. 194/1990 Zb. o lotériách a iných podobných hrách v znení neskorších predpisov)

Odôvodnenie:
Skutočná výška zdrojov z nerozpočtovaných príjmov roku 2001, ktorá zostala na prerozdelenie (po zohľadnení požiadavky vo výške 900 tis. Sk na riešenie projektov rómskej komunity prostredníctvom Krajského úradu Žilina) predstavuje sumu 13 269 tis. Sk, preto je možné na dofinancovanie aktivít predložených v materiáli schválených uznesením vlády SR č. 341/2002 uvoľniť finančné prostriedky len do výšky tohto zostatku. MF SR navrhuje úlohu zmeniť a zosúladiť s finančným krytím.